b'\n_START_ARTICLE_\nSuper Bowl\n_START_PARAGRAPH_\nSuper Bowl er den \xc3\xa5rlige afslutning p\xc3\xa5 den professionelle amerikanske fodboldliga, NFL, og kampen spilles af vinderne af konferencerne AFC og NFC. Den spilles den f\xc3\xb8rste s\xc3\xb8ndag i februar._NEWLINE_S\xc3\xb8lvpokalen, der dystes om i Super Bowl, hedder "The Vince Lombardi Trophy", opkaldt efter den tidligere spiller og tr\xc3\xa6ner Vince Lombardi. Pokalen er fremstillet af sterlings\xc3\xb8lv. Den blev lavet og leveret af Tiffany & Co. i New York.'